கைலாசவடிவு சிவன்

கைலாசவடிவு சிவன் (Kailasavadivoo Sivan) என்பவர் இந்திய விண்வெளித் துறையின் அறிவியலாளர் ஆவார். விக்ரம் சாராபாய் விண்வெளி நடுவத்தின் இயக்குநராக 2015 ஆம் ஆண்டு சூன் முதல் நாளிலிருந்து பொறுப்பேற்றுள்ளார். பி .எஸ். எல். வி திட்டத்தில் முக்கியப் பணி ஆற்றினார். கடந்த 33 ஆண்டுகளாக இந்தியாவிலிருந்து ஏவப்பட்ட செயற்கைக் கோள்களில் சிவனின் பங்களிப்பு இருந்தது.  ராக்கட்டின்  அமைப்பு  தொடர்பாக  சித்தாரா என்னும் பெயரில் மென்பொருளை உருவாக்கினார். இந்திய விண்வெளி ஆய்வு மையத்தின் தலைவராக 2018 சனவரி 12 ஆம் தேதியில் பதவியேற்றார்.http://www.thehindubusinessline.com/news/science/isro-names-sivan-k-as-new-chairman/article10024550.ece

இளமைக் காலம்

சிவனின் சொந்த ஊர்  நாகர்கோவிலுக்கு அண்மையில் உள்ள வல்லங்குமாரவிளை என்னும் சிற்றூர் ஆகும். தமிழ் வழியில்  பள்ளிக் கல்வியை கற்ற இவர் கணினியில் இளம் அறிவியல் பட்டமும் பின்னர் சென்னையில் உள்ள எம் ஐ டி யில் ஏரோநாட்டிகல் பொறியியலும் படித்தார். பெங்களுரில் இந்தியன் அறிவியல் நிறுவனத்தில் முதுஅறிவியல் பட்டம் பெற்றார்.  2006 ஆம் ஆண்டில் மும்பை இந்திய தொழில் நுட்பக் கழகத்தில் விண்வெளிப் பொறியியலில் முனைவர் பட்டம் பெற்றார். 1982 ஆம் ஆண்டில் இந்திய விண்வெளி ஆராய்ச்சி நிறுவனத்தில் முதன்முதலாகப்
பணியில் சேர்ந்தார்.http://tamil.thehindu.com/india/article22416941.ece

விருதுகள் 
 ஸ்ரீ ஹரி ஓம் அசிரம் பிரடிட் டாக்டர் விக்ரம் சாரா பாய் ஆய்வு விருது (1999)
 இந்திய விண்வெளி ஆய்வு நிறுவனம் மெரிட் விருது (2007)
 டாக்டர் பிரன் ராய் விண்வெளி அறிவியல் விருது (2011)
 மதிப்புமிகு அலும்னஸ் விருது (எம்.ஐ.தி. அலும்னஸ் கழகம்) (2013)
 சத்தியபாமா பல்கலைக் கழக அறிவியல் முனைவர் விருது (2014)
 ஆனந்த விகடன் "டாப் 10" மனிதர்கள் விருது, 2016)ஆனந்த விகடன் நம்பிக்கை விருதுகள், அணுக்கம் 04-04-2017
 அப்துல் கலாம் விருது (தமிழக அரசால் வழங்கப்படும் விருது)

மேற்கோள்கள்

பகுப்பு:தமிழ் அறிவியலாளர்கள்
பகுப்பு:வாழும் மக்கள்
பகுப்பு:தமிழ் பொறியியலாளர்கள்
பகுப்பு:1958 பிறப்புகள்
பகுப்பு:கன்னியாகுமரி மாவட்ட மக்கள்